คะ คือแฟนหนูเค้าบอกว่าที่หนูท้องไม่ใช่ลูกของเค้าทั้งๆที่หนูมีอะไรกับเค้าคนเดี๋ยว คือประจำเดือนหนูมาประมาณวันที่2 พ.ย.มาประมาณ4-5วันแล้วทุกครั้งที่มีอะไรกันจะปล่อยนอกตลอดแต่มีแค่ครั้งเดี๋ยวที่เค้าพลาดคือ12 พ.ย. แล้วเมื่อวันที่ 8 ธ.ค.ไปตรวจอายุครรภ์ได้ 5 สัปดาห์ 1วัน วันคะ เค้าบอกว่าทำไมอายุครรภ์ของหนูถึงมากกว่าวันที่เค้าพลาดคะ
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% ดังนั้น โอกาสในการตั้งครรภ์จากการมีเพศสัมพันธ์ย่อมมีได้เสมอหากประจำเดือนครั้งสุดท้ายคือวันที่ 2 พ.ย. การมีเพศสัมพันธ์ในวันที่ 12 พ.ย. เท่ากับมีเพศสัมพันธ์ในช่วงใกล้วันไข่ตก โอกาสในการตั้งครรภ์นั้นย่อมมีได้มากค่ะและวันที่ 8 ธ.ค. หากได้ตรวจพบว่ามีการตั้งครรภ์ ก็เท่ากับมีอายุครรภ์ที่ 5 สัปดาห์กับ 1 วัน (ทางจันทรคติ) ถือว่าถูกต้องแล้วค่ะ เพราะการนับอายุครรภ์จะนับจากวันที่มีประจำเดือนครั้งสุดท้าย ไม่ได้นับจากวันที่เริ่มมีการปฏิสนธิค่ะดังนั้น การตั้งครรภ์ที่เกิดขึ้น ก็น่าจะเกิดจากการมีเพศสัมพันธ์ในวันที่ 12 พ.ย.ค่ะ